**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԸՆԿԵՐՈՒԹՅԱՆ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ`** Միասնական սոցիալական ծառայության (ՄՍԾ) Կենտրոնի, Ստեփանավանի, Ալավերդիի, Սպիտակի տարածքային կենտրոնների ստեղծման համար անհրաժեշտ տարածքների, շենք-շինությունների չափագրման ծառայությունների իրականացում

**Հղում No.** (համաձայն Գնումների Պլանի): **SPAP II-C-3-1-9**

Հայաստանի Հանրապետությունը միջոցներ է ստացել Համաշխարհային բանկից «Սոցիալական Պաշտպանության Վարչարարության երկրորդ» ծրագրի (ՍՊՎԾ-2) (վարկ՝ 5398-ԱՄ) ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների ձեռքբերման համար:

**Խորհրդատվական ծառայությունների հիմնական նպատակն է՝** համապատասխան մասնագիտական կազմակերպության ընտրության (այսուհետ՝ Խորհրդատու) միջոցով ապահովել ՄՍԾ Կենտրոնի, Ստեփանավանի, Ալավերդիի, Սպիտակի տարածքային կենտրոնների չափագրության իրականացումը և ՀՀ օրենսդրության համաձայն համապատասխան փաստաթղթերի փաթեթների ներկայացումը:

Սույն առաջադրանքի իրականացման համար նախատեսվում է վարձել Խորհրդատվական ընկերություն (**հետայսու` Խորհրդատու**):

**Խորհրդատվական կազմակերպության հիմնական գործունեությունը կայանալու է հետևյալում`**

* Չափագրություն` համաձայն ՀՀ կառավարության 29.09.2011թ. թիվ 1441-Ն որոշման, ՀՀ կադաստրի կոմիտեի ղեկավարի 08.04.2021թ. թիվ 75-Ն հրամանի
* փաստացի չափագրության հիման վրա կազմելու է անշարժ գույքի չափագրման փաստաթղթերի փաթեթը, այսուհետ՝ «Փաթեթ», որը իր մեջ պետք է ներառի ՀՀ Կառավարությանն առընթեր անշարժ գույքի կադաստրի պետական կոմիտեի 20 հոկտեմբերի 2011թ-ի «ՀՈՂԱՄԱՍԻ, ՇԻՆՈՒԹՅՈՒՆՆԵՐԻ ՀԱՏԱԿԱԳԾԵՐԻ ՕՐԻՆԱԿԵԼԻ ՁԵՎԵՐԸ ԵՎ ԱՅԴ ՀԱՏԱԿԱԳԾԵՐԻՆ ՆԵՐԿԱՅԱՑՎՈՂ ՊԱՐՏԱԴԻՐ ՊԱՀԱՆՋՆԵՐԸ ՀԱՍՏԱՏԵԼՈՒ ՄԱՍԻՆ» Ν284-Ն հրամանով հաստատված օրինակելի ձևերին համապատասխան փաստաթղթերը, ինչպես նաև ՀՀ օրենսդրությամբ պահանջվող բոլոր անհրաժեշտ փաստաթղթերի կազմը

**Ծառայությունները նախատեսվում է իրականացնել**. 2 ամսվա ընթացքում

**Որակավորման չափանիշներ**

***Խորհրդատուն պետք է ունենա`***

* Հասարակական նշանակության շինությունների չափագրման առնվազն երեք տարվա փորձ,
* վերջին հինգ տարում հասարակական նշանակության շինությունների չափագրման ծառայությունների իրականացման առնվազն երկու հաջողված պայմանագիր:

Որպես հավաստում, Խորհրդատուն պետք է ներկայացնի համապատասխան պայմանագրերի բնօրինակների սկանավորված տարբերակները:

* ՀՀ տարածքում քարտեզագրության, գեոդեզիայի, չափագրման (հաշվառման) և հողաշինարարության որակավորման վկայական:

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն փոստով կամ էլ. Հասցեով՝ ներքոնշյալ հասցեներով մինչև 2022թ. հուլիսի 4-ը, ժ. 18:00 (տեղական ժամանակով):

Պրն Էդգար Զաքարյան

ՍՊՎ 2 Ծրագրի համակարգող

ՀՀ, ք. Երևան, 0010, Հանրապետության Հրապարակ, Կառավարական Տուն 3

հեռ. (374-10) 528702

 **էլ. փոստ** infospap@mlsa.am